ഡേവിഡ് ഗ്രേ

ഒരു ബ്രിട്ടീഷ് ഗായകനും ഗാനരചയിതാവുമാണ് **ഡേവിഡ് പീറ്റർ ഗ്രേ** (ജനനം 13 ജൂൺ 1968) . 1993 ൽ അദ്ദേഹം തൻ്റെ ആദ്യ ആൽബം പുറത്തിറക്കുകയും അഞ്ച് വർഷങ്ങൾക്ക്  ശേഷം അദ്ദേഹത്തിന്റെ നാലാമത്തെ ആൽബമായ വൈറ്റ് ലാഡർ പുറത്തിറങ്ങിയതിന് ശേഷം ലോകമെമ്പാടും ഗ്രേ ശ്രദ്ധ നേടുകയും ചെയ്തു. ആറ് വർഷംവരെ യുകെ ചാർട്ട്-ടോപ്പർമാരിൽ  മൂന്നാം സ്ഥാനത്തായിരുന്നു ഗ്രേയുടെ വൈറ്റ് ലാഡർ. 2000-ങ്ങളിൽ യുകെയിൽ ഏറ്റവുമധികം വിറ്റഴിക്കപ്പെട്ട അഞ്ചാമത്തെ ആൽബമായി വൈറ്റ് ലാഡർ മാറി.  2019 ഒക്ടോബറിൽ യുണൈറ്റഡ് കിങ്ഡത്തിൽ 21-ാം നൂറ്റാണ്ടിലെ ഏറ്റവും കൂടുതൽ വിറ്റഴിക്കപ്പെടുന്ന പത്താമത്തെ ആൽബമായിരുന്നു ഇത്.  വൈറ്റ് ലാഡർ ആൽബത്തിലെ ഹിറ്റ് സിംഗിൾ "ബാബിലോൺ" എന്ന ഗാനത്തിന്റെ പേരിലും ഗ്രേ അറിയപ്പെടുന്നു. മികച്ച ബ്രിട്ടീഷ് പുരുഷനുള്ള രണ്ട് നോമിനേഷനുകൾ ഉൾപ്പെടെ നാല് ബ്രിട്ട് പുരസ്കാര നോമിനേഷനുകളും അദ്ദേഹത്തിന് ലഭിച്ചിട്ടുണ്ട്.
## തൊഴിൽ
### ആദ്യകാല ജീവിതവും തൊഴിലും
1968-ൽ ഇംഗ്ലണ്ടിലെ ചെഷയറിലെ സെയിലിൽ ജനിച്ച ഗ്രേ ഒൻപതാം വയസ്സിൽ കുടുംബത്തോടൊപ്പം വെയിൽസിലെ പെംബ്രോക്ക്-ഷയറിലെ സോൾവയിലേക്ക് താമസം മാറുന്നതിന് മുമ്പ് അൽട്രിഞ്ചാമിൽ താമസിക്കുകയാണുണ്ടായത്. അവിടെ അദ്ദേഹത്തിന്റെ മാതാപിതാക്കൾ സമ്മാനങ്ങൾ വിൽക്കുന്ന ഒരു കട ഏറ്റെടുത്ത് വസ്ത്രവ്യാപാരം ആരംഭിച്ചു.  "ഞാൻ അവിടെ വളരുമ്പോൾ ഒരു അത്ഭുതകരമായ സമയം എനിക്ക് ഉണ്ടായിരുന്നു ... എൻ്റെ ഭാവനയ്ക്ക് കാടുകയറാൻ കഴിയും ... അതായിരുന്നു ഭ്രാന്തമായ ആത്മ വിശ്വാസം എനിക്ക് നൽകിയത്. ഉപജീവനത്തിനായി സംഗീതം വായിക്കുന്നത് പോലെ അസാധ്യമായ എന്തെങ്കിലും ചെയ്യാൻ എനിക്ക് കഴിഞ്ഞിരുന്നു." അദ്ദേഹം അടുത്തുള്ള സെൻ്റ് ഡേവിഡ്‌സിലെ യെസ്‌ഗോൾ ദേവി സാൻ്റ് ഹൈസ്‌കൂളിലേക്കും തുടർന്ന് കാർമർഥെൻഷയർ കോളേജ് ഓഫ് ആർട്ടിലേക്കും ഒടുവിൽ ലിവർപൂൾ സ്കൂൾ ഓഫ് ആർട്ടിലേക്കും വിദ്യാഭ്യാസത്തിനായി ചേർന്നു.

ഗ്രേയുടെ ആദ്യ രണ്ട് ആൽബങ്ങളായ എ സെഞ്ച്വറി എൻഡ്‌സ്, ഫ്ലെഷ് എന്നിവ യഥാക്രമം 1993-ലും 1994-ലും പുറത്തിറങ്ങി. അത് ഗ്രേയെ ഫോക്ക്-റോക്ക് സർക്കിളുകളിൽ ജനപ്രിയമാക്കാൻ കാരണമായി. എന്നാൽ വാണിജ്യ വിൽപ്പനയുടെ കാര്യത്തിൽ രണ്ട് ആൽബങ്ങളും പരാജയപ്പെട്ടു.1996-ൽ ഗ്രേ തൻ്റെ മൂന്നാമത്തെ ആൽബമായ സെൽ, സെൽ, സെൽ പുറത്തിറക്കി. NY, ഇറ്റാക്കയിലെ പിരമിഡ് സൗണ്ട് സ്റ്റുഡിയോയിലാണ് ആൽബം റെക്കോർഡ് ചെയ്തത്. ആൽബത്തോട് ഇഷ്ടക്കേട് ഉണ്ടായിരുന്നിട്ടും, ഗ്രേ വർഷങ്ങളായി ഇത്താക്ക, NY യിൽ താമസം തുടർന്നു. നിരൂപക പ്രശംസ ലഭിച്ചിട്ടും, ആൽബം ചാർട്ട് ചെയ്തില്ല, പക്ഷേ "ലേറ്റ് നൈറ്റ് റേഡിയോ" എന്ന ഗാനത്തിന് മറ്റ് യുകെ റേഡിയോ സ്റ്റേഷനുകളിൽ കുറച്ച് എയർപ്ലേ ലഭിച്ചു. 1997-ലെ മേരി ബ്ലാക്കിന്റെ ആൽബമായ ഷൈനിൽ, ഗ്രേ അഞ്ച് ഗാനങ്ങൾ സംഭാവന ചെയ്തു.
### 1998-2002: വൈറ്റ് ലാഡർ , പ്രശസ്തിയിലേക്ക്
1998 നവംബറിൽ ഗ്രേയുടെ സ്വന്തം ലേബൽ IHT റെക്കോർഡ്സ് ആദ്യം പുറത്തിറക്കി. വൈറ്റ് ലാഡർ 2000-ൽ ATO റെക്കോർഡ്സിൽ വീണ്ടും റിലീസ് ചെയ്തു. റീ-റിലീസ് അദ്ദേഹത്തിന് വാണിജ്യ വിജയവും നിരൂപക ശ്രദ്ധയും നേടിക്കൊടുത്തു.അദ്ദേഹത്തിൻ്റെ ആദ്യ മൂന്ന് ആൽബങ്ങളിൽ അക്കോസ്റ്റിക് നാടോടി ഗാനങ്ങളും ഗിറ്റാർ അധിഷ്‌ഠിത ഇതര റോക്കും ഉൾപ്പെടുത്തിയപ്പോൾ, വൈറ്റ് ലാഡറിൽ തൻ്റെ വ്യാപാരമുദ്രയായ ഫോക്ക്‌ട്രോണിക് ശബ്ദം ഉൾപ്പെടുത്തി. ഈ ആൽബത്തിൽ "ദിസ് ഇയർസ് ലവ് ", "ബാബിലോൺ", " പ്ലീസ് ഫോർഗിവ് മി", "സെയിൽ എവേ" തുടങ്ങി അദ്ദേഹത്തിൻ്റെ ഏറ്റവും അറിയപ്പെടുന്ന ഗാനങ്ങൾ ഇതിൽ ഉൾപ്പെടുന്നു: . "ബാബിലോൺ" എന്ന സിംഗിൾ  റിലീസിന് ശേഷം അതിന്റെ വിജയത്തെ തുടർന്ന്  അത് അയർലണ്ടിൽ മാത്രം 100,000 കോപ്പികൾ വിറ്റു. ആറാഴ്ച കൊണ്ട് അത് ഒന്നാം സ്ഥാനത്തെത്തി.  2012 ലെ റിപ്പോർട്ട് പ്രകാരം ആ രാജ്യത്ത് എക്കാലത്തെയും വലിയ വിറ്റഴിഞ്ഞ ആൽബമാണിത്.  2000 ജൂണിൽ, "ബാബിലോൺ" യുകെ സിംഗിൾസ് ചാർട്ടിൽ അഞ്ചാം സ്ഥാനത്തെത്തി. ഇതുവരെയുള്ള അദ്ദേഹത്തിൻ്റെ ഏറ്റവും വലിയ യുകെ ഹിറ്റായി ഇത് തുടരുന്നു. യുണൈറ്റഡ് സ്റ്റേറ്റ്സിൽ, ജാം-ബാൻഡ് ലീഡർ ഡേവ് മാത്യൂസിൽ നിന്ന് ആൽബത്തിന് ഒരു പ്രോത്സാഹനം ലഭിച്ചു. അദ്ദേഹം സഹസ്ഥാപിച്ച റെക്കോർഡ് കമ്പനിയായ എടിഒ റെക്കോർഡ്സിൻ്റെ ഇത് ആദ്യ റിലീസ് ആയി പുറത്തിറങ്ങി. ഇതുവരെയുള്ള യുഎസ് ചാർട്ട് എൻട്രികളിൽ മൂന്നിൽ ആദ്യത്തേതും ഗ്രേയുടെ "ബാബിലോൺ" ആയിരുന്നു.

## റഫറൻസുകൾ

## External links
* 
* 
* 
* 
* 
* David Gray collection at the Internet Archive's live music archive
* David Gray Music in Australia

വർഗ്ഗം:1968-ൽ ജനിച്ചവർ